林與炳錫素相善，內外交通，以銷白粉。九九年十一月四日，吏暗尾其從至廣州郊外倉中，即捕之，俱得其貨。又得報華之所在，立往拿焉。而倉中吏既收犯與贓，將去，閽適曰：「彼倉於側者恒鎖之，頗異。」斯正炳錫所以儲冰毒也。便啟倉，但見箱盒盈積，上至於頂。取其一，查為冰毒，大疑。遂出之，窮日而絕，至於遍陳毬場。驗之，乃概如前，凡五百五十四箱，重十一噸餘，盡冰毒也。上下聞之無不愀然變色，皆以至死不能睹此狀。後率此一朝所得，乃倍於當年舉世之獲。